CELEX: 32017D2287
Language: sk
Date: 2017-12-08 00:00:00
Title: Vykonávacie rozhodnutie Komisie (EÚ) 2017/2287 z 8. decembra 2017 o určení formulárov, ktoré sa majú používať na dovoz ortuti a určitých zmesí ortuti podľa nariadenia Európskeho parlamentu a Rady (EÚ) 2017/852 o ortuti [oznámené pod číslom C (2017) 8190] (Text s významom pre EHP )

12.12.2017   
            
            
               SK
            
            
               Úradný vestník Európskej únie
            
            
               L 328/118
            
         VYKONÁVACIE ROZHODNUTIE KOMISIE (EÚ) 2017/2287
   z 8. decembra 2017
   o určení formulárov, ktoré sa majú používať na dovoz ortuti a určitých zmesí ortuti podľa nariadenia Európskeho parlamentu a Rady (EÚ) 2017/852 o ortuti
   
      
         [oznámené pod číslom C (2017) 8190]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2017/852 zo 17. mája 2017 o ortuti a o zrušení nariadenia (ES) č. 1102/2008 (1), a najmä na jeho článok 6,
   keďže:
   
               (1)
            
            
               V súlade s článkom 3 Minamatského dohovoru o ortuti (ďalej len „Minamatský dohovor“) (2) sa v článku 4 ods. 1 nariadenia (EÚ) 2017/852 stanovuje, že ortuť a určité zmesi ortuti môžu byť dovezené na colné územie Únie na iné účely, než je zneškodnenie ako odpad, len ak dovážajúci členský štát udelil písomný súhlas s takýmto dovozom. Ak vyvážajúca krajina nie je zmluvnou stranou Minamatského dohovoru, súhlas možno udeliť len vtedy, ak vyvážajúca krajina takisto poskytla osvedčenie, že ortuť nepochádza z primárnej ťažby ortuti.
            
         
               (2)
            
            
               Formuláre na udelenie alebo odmietnutie takéhoto súhlasu a na osvedčenie, že ortuť nepochádza z primárnej ťažby ortuti, by mali byť v súlade s formulármi stanovenými v rozhodnutí UNEP/MC/COP.1/5 (3), ktoré prijala konferencia zmluvných strán Minamatského dohovoru na svojom prvom zasadnutí, a podľa potreby by sa mali upraviť s cieľom zohľadniť požiadavky nariadenia (EÚ) 2017/852.
            
         
               (3)
            
            
               Na zabezpečenie súladu s dátumom uplatňovania nariadenia (EÚ) 2017/852 by sa uplatňovanie tohto rozhodnutia malo odložiť na 1. január 2018.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom výboru zriadeného na základe článku 22 nariadenia (EÚ) 2017/852,
            
         PRIJALA TOTO ROZHODNUTIE:
   Článok 1
   Formulár, ktorý majú členské štáty používať pri udelení alebo odmietnutí písomného súhlasu podľa článku 4 ods. 1 druhého pododseku nariadenia (EÚ) 2017/852, je stanovený v prílohe I k tomuto rozhodnutiu. Tento článok sa však neuplatňuje v prípade dovozu ortuti alebo zmesi ortuti, ktorá sa kvalifikuje ako odpad alebo sa považuje za odpad v zmysle smernice Európskeho parlamentu a Rady 2008/98/ES (4).
   Článok 2
   Členské štáty môžu udeliť písomný súhlas podľa článku 4 ods. 1 druhého pododseku nariadenia (EÚ) 2017/852 v prípadoch stanovených v písmene b) uvedeného pododseku len vtedy, ak osvedčenie, ktoré sa v uvedenom písmene vyžaduje, je vystavené na formulári stanovenom v prílohe II k tomuto rozhodnutiu. Tento článok sa však neuplatňuje v prípade dovozu ortuti alebo zmesi ortuti, ktorá sa kvalifikuje ako odpad alebo sa považuje za odpad v zmysle smernice 2008/98/ES.
   Článok 3
   Toto rozhodnutie sa uplatňuje od 1. januára 2018.
   Článok 4
   Toto rozhodnutie je určené členským štátom.
   
      V Bruseli 8. decembra 2017
      
         
            Za Komisiu
         
         Karmenu VELLA
         
            člen Komisie
         
      
   
   
      (1)  Ú. v. EÚ L 137, 24.5.2017, s. 1.
   
      (2)  Únia ratifikovala Minamatský dohovor formou rozhodnutia Rady (EÚ) 2017/939 z 11. mája 2017 o uzavretí Minamatského dohovoru o ortuti v mene Európskej únie (Ú. v. EÚ L 142, 2.6.2017, s. 4).
   
      (3)  Rozhodnutie UNEP/MC/COP.1/5 s názvom „Usmernenia týkajúce sa zdrojov dodávok ortuti a obchodu (článok 3), najmä pokiaľ ide o identifikáciu zásob a zdrojov dodávok [odsek 5 písm. a)] a formuláre a usmernenia na získanie súhlasu pre dovoz ortuti (odseky 6 a 8)“ prijaté 24. septembra 2017.
   
      (4)  Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008, s. 3).
   
      PRÍLOHA I
      
         FORMULÁR NA UDELENIE ALEBO ODMIETNUTIE PÍSOMNÉHO SÚHLASU, PODĽA ČLÁNKU 4 ODS. 1 NARIADENIA (EÚ) 2017/852, NA DOVOZ ORTUTI A URČITÝCH ZMESÍ ORTUTI UVEDENÝCH V PRÍLOHE I K UVEDENÉMU NARIADENIU
      
      
                  FORMULÁR NA UDELENIE ALEBO ODMIETNUTIE PÍSOMNÉHO SÚHLASU, PODĽA ČLÁNKU 4 ODS. 1 NARIADENIA EURÓPSKEHO PARLAMENTU A RADY (EÚ) 2017/852 O ORTUTI, NA DOVOZ ORTUTI A URČITÝCH ZMESÍ ORTUTI UVEDENÝCH V PRÍLOHE I K UVEDENÉMU NARIADENIU
                  
                     Poznámka: Tento formulár sa vzťahuje na dovoz ortuti a zmesí ortuti s inými látkami, vrátane zliatin ortuti, s koncentráciou ortuti najmenej 95 % hmotnostných, ako sa uvádza v prílohe I k nariadeniu (EÚ) 2017/852 o ortuti (ďalej len „zmesi ortuti“) do Európskej únie. Tento formulár sa nevzťahuje na dovoz ortuti alebo zmesi ortuti, ktorá sa kvalifikuje ako odpad alebo sa považuje za odpad v zmysle smernice 2008/98/ES o odpade (1).
                  Oddiel A:   Kontaktné informácie, ktoré má poskytnúť dovážajúci členský štát
                  Názov určeného národného kontaktného miesta (2)
                  
                  Adresa:
                  Telefón:
                  Fax:
                  E-mail:
                  Oddiel B:   Kontaktné informácie, ktoré má poskytnúť vyvážajúca krajina
                  Názov určeného národného kontaktného miesta alebo meno zodpovedného štátneho úradníka:
                  Adresa:
                  Telefón:
                  Fax:
                  E-mail:
                  Oddiel C:   Informácie o zásielke, ktoré má poskytnúť vyvážajúca krajina
                  
                              i)
                           
                           
                              Uveďte celkové plánované množstvo ortuti, v čistej forme alebo v zmesiach, ktoré sa má odoslať (v kg)
                           
                        
                              ii)
                           
                           
                              Uveďte plánované dátumy odoslania zásielky
                           
                        
                              iii)
                           
                           
                              Uveďte, či ortuť v čistej forme alebo v zmesi, pochádza z primárnej ťažby ortuti:
                              
                                          Ak ÁNO:
                                       
                                       
                                          Vyvážajúca krajina je zmluvnou stranou Minamatského dohovoru: Uveďte, či ortuť pochádza z novej alebo z existujúcej primárnej ťažby v zmysle článku 3 ods. 3 a 4 Minamatského dohovoru.
                                          Ak vyvážajúca krajina nie je zmluvnou stranou, predložila osvedčenie, že ortuť nepochádza z primárnej ťažby ortuti.
                                       
                                    
                        
                              iv)
                           
                           
                              Potvrďte, že ortuť v čistej forme alebo v zmesi, nepochádza zo žiadneho z týchto troch zdrojov (3):
                              
                                          —
                                       
                                       
                                          z priemyselnej výroby chlóru a alkalických hydroxidov (napr. vyraďovanie ortuťových elektrolyzérov v priemysle výroby chlóru a alkalických hydroxidov),
                                       
                                    
                                          —
                                       
                                       
                                          z čistenia zemného plynu,
                                       
                                    
                                          —
                                       
                                       
                                          z ťažby a tavenia neželezných kovov.
                                       
                                    
                        Oddiel D:   Informácie, ktoré má poskytnúť dovážajúci členský štát
                  Aký je účel dovozu ortuti v čistej forme alebo v zmesiach? (zakrúžkujte):
                  
                              i)
                           
                           
                              Dočasné uskladnenie environmentálne vhodným spôsobom v súlade s článkom 7 ods. 3 nariadenia (EÚ) 2017/852
                              
                                          ÁNO
                                       
                                       
                                          NIE
                                       
                                    Ak áno, uveďte zamýšľané použitie (ak je známe):
                              …
                              …
                              …
                           
                        
                              ii)
                           
                           
                              Použitie povolené podľa právnych predpisov Únie a vnútroštátnych právnych predpisov (4):
                              ÁNO
                              NIE
                              Ak áno, uveďte ďalšie podrobnosti o zamýšľanom použití ortuti, v čistej forme alebo v zmesi:
                              …
                              …
                              …
                           
                        Oddiel E:   Informácie o zásielke
                  
                     Dovozca
                  
                  Názov podniku:
                  Adresa:
                  Telefón:
                  Fax:
                  E-mail:
                  
                     Vývozca
                  
                  Názov podniku:
                  Adresa:
                  Telefón:
                  Fax:
                  E-mail:
                  Oddiel F:   Vyjadrenie súhlasu dovážajúceho členského štátu
                  Povaha súhlasu (zakrúžkujte):
                  
                              BOL UDELENÝ
                           
                           
                              BOL ODMIETNUTÝ
                           
                        
                     Tu uveďte akékoľvek podmienky, ďalšie podrobnosti alebo relevantné informácie:
                  
                  …
                  …
                  Podpis zástupcov určených príslušných orgánov dovážajúceho členského štátu a dátum:
                  
                              —
                           
                           
                              Meno:
                           
                        
                              —
                           
                           
                              Funkcia:
                           
                        
                              —
                           
                           
                              Podpis:
                           
                        
                              —
                           
                           
                              Dátum:
                           
                        
            
         (1)  V súlade s článkom 4 ods. 2 nariadenia (EÚ) 2017/852 sa dovoz zmesí ortuti, ktoré nie sú zahrnuté v tomto formulári, a zlúčenín ortuti na účely spätného získavania ortuti do Únie zakazuje.
      
         (2)  „Určené národné kontaktné miesto“ znamená národné kontaktné miesto určené podľa článku 17 ods. 4 Minamatského dohovoru na výmenu informácií podľa dohovoru. Toto miesto by malo byť rovnaké ako „príslušný orgán“, ktorý určil dovážajúci členský štát podľa článku 17 nariadenia (EÚ) 2017/852 ako orgán, ktorému sa majú zasielať žiadosti o dovoz podľa článku 4.
      
         (3)  V súlade s článkom 11 nariadenia (EÚ) 2017/852 sa ortuť a zlúčeniny ortuti, v čistej forme alebo v zmesiach, z ktoréhokoľvek z troch zdrojov uvedených vo formulári považujú za odpad v zmysle smernice 2008/98/ES a zneškodňujú sa bez ohrozenia ľudského zdravia alebo poškodenia životného prostredia v súlade s uvedenou smernicou.
      
         (4)  V súlade s článkom 4 ods. 3 nariadenia (EÚ) 2017/852 sa dovoz ortuti do Únie na používanie pri remeselnej a drobnej ťažbe zlata zakazuje.
   
   
      PRÍLOHA II
      
         FORMULÁR NA OSVEDČENIE ZDROJA ORTUTI, KTORÝ MAJÚ POUŽIŤ KRAJINY, KTORÉ NIE SÚ ZMLUVNÝMI STRANAMI MINAMATSKÉHO DOHOVORU O ORTUTI A KTORÉ PLÁNUJÚ VÝVOZ ORTUTI, V ČISTEJ FORME ALEBO V ZMESIACH, DO ČLENSKÉHO ŠTÁTU
      
      
                  FORMULÁR NA OSVEDČENIE ZDROJA ORTUTI, V ČISTEJ FORME ALEBO V ZMESIACH, KTORÁ SA MÁ VYVIEZŤ
                  Oddiel A:   Informácie o zásielke, ktoré má poskytnúť vyvážajúca krajina
                  
                              i)
                           
                           
                              Uveďte celkové plánované množstvo ortuti, v čistej forme alebo v zmesiach, ktoré sa má odoslať
                           
                        
                              ii)
                           
                           
                              Uveďte plánované dátumy odoslania zásielky
                           
                        Oddiel B:   Informácie o zásielke
                  
                     Dovozca
                  
                  Názov podniku:
                  Adresa:
                  Telefón:
                  Fax:
                  E-mail:
                  
                     Vývozca
                  
                  Názov podniku:
                  Adresa:
                  Telefón:
                  Fax:
                  E-mail:
                  Oddiel C:   Osvedčenie
                  V súlade s článkom 3 ods. 8 Minamatského dohovoru o ortuti naša vláda osvedčuje, že ortuť obsiahnutá v zásielke opísanej v tomto formulári nepochádza z primárnej ťažby ortuti.
                  Predložte podkladové informácie o zdroji ortuti, ktorá sa má vyviezť.
                  Podpis zodpovedného štátneho úradníka a dátum:
                  
                              —
                           
                           
                              Meno:
                           
                        
                              —
                           
                           
                              Funkcia:
                           
                        
                              —
                           
                           
                              Podpis:
                           
                        
                              —
                           
                           
                              Dátum: